recursal/SuperWikiNEXT-32B huggingface dataset:
Monda heredaĵo de UNESKO

Koordinatoj: 12° 06′ 07″ N 68° 54′ 08″ U﻿ / ﻿12.10194 °N, 68.90222 °U﻿ / 12.10194; -68.90222 (mapo)

La Komercokajo en Vilemstado
La Pontonponto en Vilemstado
Vilemstado, Brionplaco
**Vilemstado** aŭ **Vilemurbo**, origine **Willemstad** estas ĉefurbo kaj havenurbo de Nederlandaj Antiloj.

La ĉefurbo situas sur insulo Curaçao kaj havas proksimume 150 000 loĝantojn.

Je ambaŭ flankoj de golfeto situas ambaŭ urbopartoj de Vilemstado: *Punda* kaj *Otrabanda*, kiujn por piedirantoj ponto "Reĝino Emma" interligas. La malnova urboparto estas Monda Heredaĵo ekde 1997.

Historio
--------

La hispanoj trovis Curaçaon en 1499. La iama *Punda* fondiĝis en 1634, kiam la nederlandanoj okupis la insulon de la hispanoj. Post unu jaro fortikaĵo nomata "Fort Amsterdam" konstruiĝis. La grava haveno iĝis centro de sklavoliverado. Otrabanda (=alia flanko) fondiĝis en 1707. En la 20-a jarcento la haveno iĝis centro de naftoliverado. Rafinejoj funkcias apud la maro. En 1969 ribelo de laboristoj okazis. Vilemstado profitas ankaŭ el la turismo, krozadaj ŝipoj ofte haltas ĉi tie.

Trafiko
-------

La piediranta ponto forturniĝas, se ŝipo alvenas. Estas alia fiksa ponto por aŭtoj. Vilemstado havas internaciajn flughavenon kaj havenon.

Vidindaĵoj
----------

* sinagogo de 1692, renovigita en 1732
* fortikaĵo
* muzeo

Reĝino Juliana ponto

* Kategorio Vilemstado en la Vikimedia Komunejo (Multrimedaj datumoj)
* Vilemstado en Vikivojaĝo (Turisma gvidilo)
Detalo de aranereto videbla danke al gutoj el roso.
**Aranereto** aŭ **araneaĵo** estas strukturo konstruita de araneo el proteina aranea silko per ties fadenproduktiloj.

Tipoj
-----

Aranereto kun formo de funelo.
Iuj araneoj teksas retojn kun formo de funelo, aliaj kun formo de folio, kaj aliaj teksas la spiralajn teksaĵojn, kiujn homoj kutime asocias kun tiuj bestoj. Tiuj teksaĵoj povas esti konstruitaj el glusilko kaptila, aŭ per harecsilko kaptila, depende de la tipo de araneo.

La teksaĵoj povas esti vertikalaj (majoritate), horizontalaj (foliteksaĵoj), aŭ sur iu ajn intermeza angulo. Kelkaj teksaĵoj, plej ofte la foliteksaĵoj, inkludas neregulajn silkajn interplektaĵojn. Tiuj estas utilaj por malorienti kaj kapti flugantajn insektojn, kiuj falas kaptitaj per ĝi. La retoj ankaŭ povas protekti la araneon de aeraj predantoj kiaj birdoj aŭ vespoj.

Uzoj
----

Militista formiko implikita in la reto de diadema araneo.
La plej kutima uzo de araneaĵo estas kapti predulojn sur la gluecaj fadenoj. Araneaĵo estas pli efika (t.e. pli energiŝpara) metodo ĉasi ol kura persekuto.

Iuj specioj de araneoj ne kaptas predulojn per reto, sed alsaltas el kaŝa loko (ekz. klapopordaj araneoj) aŭ persekutas ilin per kura ĉasado (ekz. luparaneoj). La dejnopedoj kombinas kurado kaj retfarado en sia ĉasmetodo. Dejnopedo teksas reteton kaj metas ĝin sur la antaŭajn krurojn. Poste ĝi kaŝas sin por insidi predulojn. Kiam taŭga besto alvenas, la araneo ĵetas sin antaŭen por impliki, mordi, kaj paralizi la viktimon. Dejnopedo malŝparas malpli da energio en ĉasado ol primitiva kurĉasanto kiel luparaneo, sed samtempe evitas la energian koston de la silko por granda spirala reto.

Iuj araneoj uzas siajn grandajn retojn kiel vastajn kaj transformeblajn aŭdilojn.

Iuj araneoj ŝpinas silkajn fadenojn por veli en la vento al nova loko.

Vidu ankaŭ
----------

* Araneuloj

Referencoj
----------

1. ↑  Zhou, J. Lai, J. Menda, G. Stafstrom, J.A. Miles, C.I. Hoy, R.R. and Miles, R.N. 2022. Outsourced hearing in an orb-weaving spider that uses its web as an auditory sensor. Proceedings of the National Academy of Sciences, 119(14), p.e2122789119.

* Aranereto en la Vikimedia Komunejo (Multrimedaj datumoj)
* Kategorio Aranereto en la Vikimedia Komunejo (Multrimedaj datumoj)
Bluĥadia "kurta".
**Ĥadi** aŭ *Khadi* (IAST: Khādī) estas man-teksita tolo de natura fibro originita el la orientaj regionoj de la Hindia subkontinento, ĉefe de Orienta Barato, Nordorienta Barato kaj Bangladeŝo, sed estas nune mallarĝe uzata en Pakistano kaj tra la tuta Barato. Tiu tekstilo estas farata ĉefe el kotono.

Tiu tolo estas kutime teksita el kotono kaj povas inkludi ankaŭ silkon aŭ lanon, kiu estas ŝpinita per ŝpinrado nomita *ĉarĥa*. Temas pri varia produkto, malvarma somere kaj varma vintre. Por plibonigi la aspekton, *khādī/khaddar* estas foje ameligita por havigi pli rigidan senton. Ĝi estas amplekse akceptita en modaj etosoj. Ĥadi estas promociita en Barato fare de la Komisiono *Khadi and Village Industries Commission*, Ministerio de Malgrandaj kaj Mezaj Entreprenoj.

Notoj
-----

1. ↑  "The Fascinating History of the Fabric That Became a Symbol of India's Freedom Struggle". The Better India. 12a de aprilo 2017. Alirita la 29an de aprilo 2020.
2. ↑  "Freedom@70: How Khadi is getting a new spin.", Economic Times, 13a de aŭgusto 2017. Alirita la 29an de aprilo 2020.
3. ↑  "Clothing Gandhi's Nation: Homespun and Modern India - News - Hamilton College". www.hamilton.edu. Alirita la 29an de aprilo 2020.
4. ↑  "Khadi Culture, By Abhishek Mangla www.khadiculture.com". Arkivigite je 2017-10-13 per la retarkivo Wayback Machine Alirita la 29an de aprilo 2020.

* Kategorio Ĥadi en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 690031
 |
|  |  |
| --- | --- |
|  | Por samtitola artikolo vidu la paĝon Seewis-Pardisla (stacidomo). |

Pri la komunumo
---------------

**Seewis en Prättigau** (en Esperanto ankaŭ **Seewis en Pretigovio**, en romanĉa lingvo **Sievgia en il Partenz**, en germana lingvo **Seewis im Prättigau**) estas komunumo de la komunumaro Seewis kaj la distrikto Prättigau/Davos en Kantono Grizono, Svislando. Ĝi havis 1411 loĝantojn je la 31-a de decembro 2009.

Geografio
---------

La komunumo Seewis situas norde de la rivero Landquart ĉe la nordokcidenta flanko de Pretigovio (germane Prättigau). La komunumo konistas el la tri frakcioj Seewis-Dorf, Seewis-Schmitten kaj Seewis-Pardisla.

Najbaraj komunumoj
------------------

La komunumo Seewis en Prättigau limas en nordnordokcidento al Nenzig (Vorarlbergo, Aŭstrio), en nordo al Brand en Vorarlbergo (Vorarlbergo, Aŭstrio), en nordnordoriento al Vandans (Vorarlbergo, Aŭstrio), en nordoriento al Schiers, en oriento kaj sudoriento al Grüsch, en sudo en unu punkto aliflanke de Landquart al Igis, en sudokcidento al Malans, en oriento al Jenins, kaj en nordoriento al Maienfeld.

Trafiko
-------

En la valo la komunumo estas konektita al la publika transportreto per la stacidomo *Seewis-Pardisla* de la linio de Retia Fervojo de Landquart al Davos respektive al Engadino. De la komunumo ankaŭ cirkulas poŝtaŭtolinio al la stacidomo de Grüsch. Paralele al la fervojlinio pasas la grava kantona ĉefvojo n-ro 28 de la Rejnvalo al Engadino. De la stacidomo flanka vojo kondukas al Seewis-Dorf.

Historio
--------

La unua dokumenta mencio de Seewis datiĝas el la jaro 1224 kiel *de Sevve*.

Notoj kaj referencoj
--------------------

1. ↑  Fonto: *Otto Clavuot*: *Seewis en Prättigau* im *Historia Leksikono de Svislando* (2009-12-03)

Vidu ankaŭ
----------

* Seewis-Pardisla (stacidomo)

Eksteraj ligiloj
----------------

* Kategorio Seewis en Prättigau en la Vikimedia Komunejo (Multrimedaj datumoj)

* Seewis en Prättigau en la Historia Leksikono de Svislando  (germane, france, itale)

* Oficiala retejo de la komunumo Seewis en Prättigau

* **Vidu ankaŭ en la Vikimedia Komunejo la kategorion Seewis en Prättigau** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Prättigau/Davos |
| --- |
| 
**Komunumaro Davos:** **Davos**

**Komunumaro Jenaz:** Fideris  •  Furna  •  **Jenaz**

**Komunumaro Klosters:** **Klosters-Serneus**

**Komunumaro Küblis:** Conters en Prättigau  •  **Küblis**  •  Saas en Prättigau

**Komunumaro Luzein:** **Luzein**  •  Sankt Antönien

**Komunumaro Schiers:** Grüsch  •  **Schiers**

**Komunumaro Seewis:** **Seewis** |  |

 |
*Konstruaĵo Seminario 2*
La **Ŝtata Kolegio Evergreen** (angle ***Evergreen State College***) estas akreditita publika liberalarta kolegio en Olympia, Vaŝingtonio, Usono. Akreditita de NWCCU (en) kaj inkluzivita en COPLAC (en) (26 entute).

Fondite en 1967 kiel eksperimenta kaj netradicia, estas nek preskribitaj kursoj nek gradoj , sed fine de studoj ĝi ja aljuĝas diplomojn de BA en Filozofia kaj Bakalaŭro de Scienco, Magistro pri Mediaj Studoj, Magistro pri Publika Administrado, Magistro pri Instruado.

En 2009, ĝi eniris la kvin plej "verdajn" universitatojn kaj altlernejojn en la mondo laŭ la usona reta publikigo Grist. 

Aktuale en 2020, la kolegio havas 190 lekciistojn (instruantaj akademiuloj) kaj 2281 studentojn .Bakalaŭroj kaj magistroj estas ofertitaj en 60 studkampoj. Instrukotizo estas 7,200 USD je jaro por lokaj studentoj de la ŝtato, kaj 27,400 USD je jaro por eksterŝtataj studentoj .

Historio
--------

En 1964, raporto de kolegioprezidantoj en Vaŝingtonio postulis aldonan kolegion por ekvilibrigi la geografian distribuadon de ŝtataj edukaj institucioj. Leĝdonantoj poste ekagis kaj aprobis novan *kvarjaran kolegion* en 1967 .

*La Ĉiamverda Ŝtata Kolegio* estis elektita kiel la nomo de la nova institucio el 31 sugestoj. *Ĉiamverda Ŝtato* estas la kromnomo de la ŝtato Vaŝingtonio. La lernejo malfermis siajn pordojn la 4-an de oktobro 1971 kun 1,178 studentoj.

Aldone al la ĉefkampuso en Olympia, la kolegio nun havas alian kampuson kaj organikan bienon en Tacoma .

Referencoj
----------

1. ↑  *Evergreen, Olympia, Washington: Academics*. *evergreen.edu/academics*, abgerufen am 3. Oktober 2018.
2. ↑  *Degree Requirements*. Arkivigite je 2020-11-28 per la retarkivo Wayback Machine*evergreen.edu/registration/degrees*, abgerufen am 3. Oktober 2018.
3. ↑  "Student Body Fall 2022" Arkivigite je 2022-10-28 per la retarkivo Wayback Machine (PDF).
4. ↑  "Media Fact Sheet". Evergreen State College. Retrieved July 14, 2019.
5. ↑  "IPEDS-The Evergreen State College".

Eksteraj ligiloj
----------------

* Oficiala retejo
* Oficiala atletika retejo


|  |  |
| --- | --- |
| Bibliotekoj | * PeEnEo: 854884
* GND: 16215355-7
* LCCN: n81007284
* VIAF: 124339913
* ISNI: 0000000085944289
 |
Maŝine kaj komputile gvidata arbarekspluatado ŝparigas al lignoindustrio multe da mono kaj tempo.
Lignokomerco ( milionoj de m³ ) el la mondopartoj kun Eŭropa Unio inkluzive la taksita pocento de nelaŭleĝe dehakita ligno ( takso laŭ WWF ).
**Arbarekspluatado** estas sege renversi aŭ hakfaligi arbojn. Kaj en la forstoj kaj en la naturaj arbaroj okazas arbarekspluatado. En la tropikaj pluvarbaroj ankoraŭ ĉiam oni faligas arbojn je nedaŭripovaj cirkonstancoj, ofte ankaŭ nelaŭleĝe. Por daŭripove dehakita ligno oni estigis la specialan ekologian FSC-ateston.

Trafaligado
-----------

Trafaligado estas termino el la forstmastrumado kiu estas uzata pri la eliminado de arboj por stimuli la kreskadon de la postrestantaj arboj. Trafaligado kaŭzas la hakadon de la konkurantoj de la indikitaj esperigaj arboj  tiel ke tiuj ĉi ricevas pli da lumo kaj nutraĵo. Trafaligante, oni ankaŭ hakas arbojn kiuj ankaŭ sen tio mortus : ekzistas maldensiĝo de arbareroj  per natura eksigo de multaj arboj. Estas tri specoj de trafaligado :

* Sistema trafaligado, ĉe kiu la arboj estas hakitaj laŭ antaŭe elpensita kaj decidita intersekvo kaj proporcio.
* Trafaligado de sube , ĉe kiu konkurantoj, kiuj ne havas la okazon por postvivi aŭ kiuj estas misformitaj, estas eliminataj.
* Trafaligado de supre, ĉe kiu la konkurantoj de la esperigaj arboj estas forhakitaj.

Senarbigo
---------

Por lignoproduktado oni povas procedi laŭ diversaj faligadformoj aŭ faligadmetodoj . Senarbigo aŭ totaldehakado estas la plej simpla maniero. Ĉe tiu ĉi, arbarero unufoje estas faligita, kaj la lignon forkondukita. Sur la senarbigejo la arbaro povas juniĝi. Multe uzata metodo de senarbigo estas rand-faligado. Ĉe tiu ĉi oni konsideras striojn de arbaro kiuj estas dehakataj, kaj progresas iom post iom kontraŭ la superreganta ventodirekto. Tial estiĝas arbaraj strioj kiuj iom post iom ampleksas pli altan arbizaĵon  en la direkto de la superreganta vento. La celo estas preventi elradikigadon  kiel eble plej ofte.

Vidu ankaŭ
----------

* Selektiva lignoproduktado
* Senarbarigo

Referencoj
----------

1. 1 2   Simon, K.-H. (ed.) 1995, p. 24
2. ↑   Simon, K.-H. (ed.) 1995, p. 16
3. ↑   Simon, K.-H. (ed.) 1995
4. ↑   Simon, K.-H. (ed.) 1995, p. 12
5. ↑   Simon, K.-H. (ed.) 1995, p. 12
6. ↑   Simon, K.-H. (ed.) 1995, p. 13
7. ↑   Simon, K.-H. (ed.) 1995, p. 10
8. ↑   Simon, K.-H. (ed.) 1995, p. 39

* Arbarekspluatado en la Vikimedia Komunejo (Multrimedaj datumoj)
* Kategorio Arbarekspluatado en la Vikimedia Komunejo (Multrimedaj datumoj)

Bibliografio
------------

* Gadant, Jean 1961 : Techniques et matériels d'exploitation forestière. *École Forestière de Meymac (Corrèze), Brive, 297 p.*
* Simon, K.H. (ed.) 1995 : Lexicon Silvestre. Prima pars. Vortaro de forsta fako. Esperantlingva parto (I eo) kun difinoj. Förderverein Lexicon Silvestre e.V. , Eberswalde, 84 p. ISBN 3-931 262-08-1 esperante


|  |  |
| --- | --- |
| Bibliotekoj | * PeEnEo: 313575
* GND: 4263611-5
* LCCN: sh85078097
* NKC: ph135737
* BNE: XX532484
 |
|  |  |
| --- | --- |
|  Redaktas | **Ĉi tiu artikolo estas redaktata de iu.**

---

Por eviti la riskon de redaktokonflikto, ne redaktu la artikolon. Kontrolu la kronologion kaj forigu la ŝablonon, se necese. |

**Volpone aŭ la vulpo**​ (*Volpone; or, The Fox*) estas komedio de Ben Jonson. Li verkis ĝin en 1606 kaj enhavas elementojn priskribajn de la vivo en Londono, nigra komedio kaj fabelo. Temas pri satiro kontraŭ avaro kaj volupto. Ĝi restis ĝis nun kiel la teatraĵo de Jonson plej ofte ludita, kaj estas unu de la plej gravaj verkoj de la jakoba epoko.

Intrigo
-------

**Averto: *La teksto, kiu sekvas, malkaŝas detalojn pri la intrigo de la rakonto.***

Volpone, un noble veneciano, finge estar en su lecho de muerte después de una larga enfermedad con el fin de engañar a Voltore, Corbaccio y Corvino, que tratan de ser elegidos herederos de la fortuna de Volpone. Estos tres personajes van llegando por turnos con toda clase de regalos cada vez más extravagantes. Mosca, el sirviente de Volpone, les manipula haciendo que cada uno se crea el favorito de Volpone, hasta el punto de lograr que Corbaccio desherede a su propio hijo en favor de Volpone.

En cierto momento Mosca menciona que Corvino tiene una esposa muy bella, Celia, y Volpone decide ir a verla disfrazado de Scoto el charlatán, un vendedor de remedios "mágicos". Corvino consigue echarlo como Scoto, pero Volpone está ahora decidido a pasar una noche con Celia, por lo que Mosca dice a Corvino que Volpone empeorara si hace el amor con una mujer joven, y para que Volpone empeore y así Corvino tenga su herencia con antelación, Corvino le ofrece a Celia.

Justo antes de que Corvino y Celia deban llegar a casa de Volpone, el hijo de Corbaccio, Bonario llega en el mismo momento en que su padre le está desheredando. Mosca trata de retenerlo en otra habitación. Mientras, Volpone es dejado a solas con Celia, a la que intenta seducir con promesas de lujo y fantasías, pero sin conseguirlo, por lo que finalmente intenta violarla. Bonario ve esto, e irrumpiendo, salva a Celia. Sin embargo, en la escena inmediatamente posterior la verdad queda oculta y tergiversada a través de las mentiras de Mosca, Volpone y sus tres "preferidos", que deciden llevar a Bonario y Celia a juicio.

En este momento, Volpone decide disfrazarse de oficial y anunciar su propia muerte y la noticia de que Mosca es el único heredero de la fortuna. Esto despierta la ira de Voltore, Corbaccio y Corvino, que piden regresar de nuevo a la corte. Volpone quiere ahora recuperar su nombre, pero Mosca rechaza abandonar su nueva situación de poder, y Volpone se ve forzado a desvelar todo con el fin de no ser condenado. Finalmente, Volpone, Voltore, Corbaccio, Corvino y especialmente Mosca son castigados por los magistrados.

El argumento principal está aderezado con uno secundario, protagonizado por los viajeros ingleses Sir y Lady Politic Would-Be y el Peregrino.

**Averto: *Malkaŝado de la intrigo de la rakonto ĉi tie finiĝas.***
|  |  |
| --- | --- |
|  | Por samtitolaj artikoloj vidu la paĝojn Arbon (distrikto) kaj Arbon (stacidomo). |



**Arbon** estas la ĉefurbo de la samnoma distrikto en Kantono Turgovio, Svislando. Ĝi havis 13118 loĝantojn je la 31-a de decembro 2007.

Geografio
---------

Arbon situas ĉe la bordo de Bodenlago en la oriento de la kantono. Arbon konsistas el la historia urbeto Arbon kaj la municipo Frasnacht.

Limoj kaj najbaraj komunumoj
----------------------------

En nordoriento Arbon limas al Bodenlago je kies alia flanko situas Baden-Virtembergo (Germanio). Nordokcidente ĝi limas la Egnach kaj sudocidente al Roggwil. En sudo la urbo limas al Steinach kaj en sudoriento al Berg, ambaŭ en Kantono Sankt-Galo.

Trafiko
-------

Arbon situas ĉe la trajnlinio de Svisaj Federaciaj Fervojoj de Romanshorn al Rorschach.

Historio
--------

La unua dokumenta mencio de Arbon kiel *Arbor Felix* datiĝas el la jaro 378 post Kristo el la *Itinerarium Antonini*. La restaĵoj de la menciita romia kastelo estis trovitaj nur en la jaro 1957.

En la jaro 610 iraj monaĥoj el la disĉiplaro de Columban de Luxeuil setlis en Arbon, kie laŭ la legendo tiam jam ekzistis malgranda kristana komunumo, kiu loĝis en fortikita setlejo. Unu el la disĉiploj de Columban estis Sankta Gallus, la fondinto de la Monaĥejo Sankt-Galo, kiu mortis la 16-an de oktobro 640 en Arbon.

Vidu ankaŭ
----------

* Arbon (stacidomo)
* Arbon Seemoosriet (stacidomo)

* Arbon en la Vikimedia Komunejo (Multrimedaj datumoj)
* Kategorio Arbon en la Vikimedia Komunejo (Multrimedaj datumoj)

Eksteraj ligiloj
----------------

* Oficiala retejo de la urbo Arbon
* Arbon en la Historia Leksikono de Svislando

|  |  |  |  |
| --- | --- | --- | --- |
| 

| v • d • rKomunumoj de la distrikto Arbon |
| --- |
| Amriswil  •  **Arbon**  •  Dozwil  •  Egnach  •  Hefenhofen  •  Horn  •  Kesswil  •  Roggwil  •  Romanshorn  •  Salmsach  •  Sommeri  •  Uttwil |  |

 |


|  |  |
| --- | --- |
| Bibliotekoj | * PeEnEo: 267190
* GND: 4781895-5 4085883-2, 4781895-5
* LCCN: n83318461
* VIAF: 136086140
 |
|  |  |
| --- | --- |
|  | Por samtitolaj artikoloj vidu la paĝojn Schiers (komunumaro) kaj Schiers (stacidomo). |

Pri la komunumo
---------------

**Schiers** (prononcu *ŝirs*, en la romanĉa lingvo **Aschera**) estas komunumo de la komunumaro Schiers kaj la distrikto Prättigau/Davos en Kantono Grizono, Svislando. Ĝi havis 2499 loĝantojn je la 31-a de decembro 2009.

Geografio
---------

Schiers situas ĉe la norda flanko de la suba parto de Pretigovio (germane *Prättigau*). La komunumo etendiĝas de la bordo de la rivero Landquart ĝis la kresto de la montoĉeno *Rätikon*, kiu estas la limo al Aŭstrio. La komunumo konsistas el la frakcioj *Schiers*, Lunden, Fajauna-Stels, Maria-Montagna, Pusserein kaj Schuders.

Najbaraj komunumoj
------------------

Schiers limas en nordo al Vandans (Vorarlbergo, Aŭstrio), en nordoriento al Tschagguns (Vorarlbergo, Aŭstrio), en oriento al Sankt Antönien, en sudoriento al Luzein, en sudo al Jenaz, en sudokcidento al Furna, en okcidento al Grüsch, en nordnordokcidento al Seewis.

Trafiko
-------

Tra Schiers pasas la kantona ĉefvojo n-ro 28 de Landquart al Davos. La plej proksima alveturejo al la svisa aŭtovojo A13 situas proksimume 10 kilometrojn okcidente en Landquart. La komunumo disponas pri stacidomo ĉe la fervolinio de Retia Fervojo de Landquart al Engadino kaj al Davos. De la stacidomo cirkulas diversaj poŝtaŭtolinioj al la unuopaj frakcioj de la komunumo kaj al la najbaraj lokoj Farnas kaj Luzein.

Historio
--------

La unua dokumenta mencio de Schiers datiĝas el la jaro 1101 kiel *Scieres*. Plej gravaj bienposedantoj en Schiers estis dum mezepoko la katedrala kapitulo de Koiro. Bienposedantoj estis ankaŭ la Senjoroj de Vaz, kiu estis ankaŭ la regantoj de Schiers. Ilin sekvis la Grafoj de Togenburgo ĝis 1436, kiam Schiers kiel parto de la tribunalejo Schiers interne de la Senjorejo Solavers aliĝis al la Dektribunala Federacio. De 1496 ĝis 1649 Schiers estis sub regado de Aŭstrio.

Vidu ankaŭ
----------

* Komunumaro Schiers
* Schiers (stacidomo)

Notoj kaj referencoj
--------------------

1. ↑  Fonto: *Otto Clavuot*: *Schiers* en *Historia Leksikono de Svislando* (2011-03-02)

Eksteraj ligiloj
----------------

* Kategorio Schiers en la Vikimedia Komunejo (Multrimedaj datumoj)

* Oficiala retejo de la komunumo Schiers
* Schiers en la Historia Leksikono de Svislando  (germane, france, itale)

* Schuders en la Historia Leksikono de Svislando  (germane, france, itale)

* **Vidu ankaŭ en la Vikimedia Komunejo la kategorion Schiers** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la distrikto Prättigau/Davos |
| --- |
| 
**Komunumaro Davos:** **Davos**

**Komunumaro Jenaz:** Fideris  •  Furna  •  **Jenaz**

**Komunumaro Klosters:** **Klosters-Serneus**

**Komunumaro Küblis:** Conters en Prättigau  •  **Küblis**  •  Saas en Prättigau

**Komunumaro Luzein:** **Luzein**  •  Sankt Antönien

**Komunumaro Schiers:** Grüsch  •  **Schiers**

**Komunumaro Seewis:** **Seewis** |  |

 |



|  |  |
| --- | --- |
| Bibliotekoj | * PeEnEo: 354499
* GND: 4118480-4
* LCCN: no97045566
* VIAF: 143376016
 |
En matematiko, **ekvilibra primo** estas tia primo, kiu egalas la averaĝon de siaj du apudaj (pli granda kaj pli malgranda) primoj.

Difino
------

Nombru la primojn kiel

{\displaystyle p\_{1},p\_{2},p\_{3},\dotsc };
tiel, {\displaystyle p\_{1}=2}, {\displaystyle p\_{2}=3}, {\displaystyle p\_{3}=5}, ktp. Do, la primo {\displaystyle p\_{n}} estas **ekvilibra**, se kaj nur se

{\displaystyle p\_{n}={\frac {p\_{n-1}+p\_{n+1}}{2}}}.
Tia primo, kiu estas pli granda ol la averaĝo de ĝiaj du najbaraj primoj, nomiĝas **forta primo**; tia primo, kiu estas malpli granda ol la averaĝo, nomiĝas **malforta primo**. Do, ekvilibra primo estas primo, kiu estas ne forta, nek malforta.

Propraĵoj
---------

Estas konjekto, ke ekzistas malfinie multaj ekvilibraj primoj.

Se ekzistas tri najbaraj primoj en aritmetika vico, do la dua primo el ili estas laŭdifine ekvilibra.

Ekzemploj
---------

Jen la unuaj kelkaj ekvilibraj primoj:

5, 53, 157, 173, 211, 257, 263, 373, 563, 593, 607, 653, 733, 947, 977, 1103, …
Ekzemple, 53 estas la 16-a primo. La 15-a kaj 17-a primoj estas 47 kaj 59; kaj

{\displaystyle 53={\frac {47+59}{2}}}.
Tial 53 estas ekvilibra primo.

La plej granda sciata ekvilibra primo havas 7535 ciferojn (trovita de David Broadhurst kaj François Morain):

{\displaystyle p\_{n}=197418203\times 2^{25000}-1,\;p\_{n-1}=p\_{n}-6090,\;p\_{n+1}=p\_{n}+6090}
La valoro *n* estas ne sciata.

Referencoj
----------

1. ↑   Arkivita kopio. Arkivita el la originalo je 2006-04-24. Alirita 2008-08-30.

Eksteraj ligiloj
----------------

* A006562 en OEIS - la unuaj ekvilibraj primoj
***La Komedio de Eraroj*** aŭ *The Comedy of Errors* estas unu el la plej fruaj verkoj (teatraĵoj) de William Shakespeare. Ĝi estas lia plej mallonga kaj unu el la plej farsaj komedioj, kun plej grava parto de humuro devena el grotesko kaj miskomprenitaj identecoj, aldone al kalemburoj kaj vortoludoj. *La Komedio de Eraroj* (kun *La Ventego*) estas unu el nur du verkoj de Shakespeare kiu respektas la klasikajn unuregulojn. Ĝi estis adaptita al opero, kino kaj muzikala teatro.

Intrigo
-------

*La Komedio de Eraroj* rakontas la historion de du grupoj de identaj ĝemeloj kiuj estis akcidente separataj postnaske. Antifolo de Sirakuzo kaj lia servisto, Dromjo de Sirakuzo, alvenas en Efezon, kiuj rezultas esti la hejmo de siaj du ĝemelaj respektivaj fratoj, nome Antifolo de Efezo kaj lia servisto, Dromjo de Efezo. Kiam la Sirakuzanoj renkontiĝas kun la amikoj kaj familioj de iliaj ĝemeloj, okazas serio de humuraj situacioj baze sur miskomprenitaj identecoj, kio kondukas al eraraj batadoj, preskaŭ delogo, la aresto de Antifolo de Efezo, kaj akuzoj de nefideleco, ŝtelo, frenezeco, kaj diabla posedo.

Roluloj
-------

La du ĝemelaj Dromjoj en Carmel Shake-speare Festival, produktaĵo de Forest Theater en Carmel, Kalifornio. Septembro, 2008
* **Solinus**, la **Duko** de Efezo
* **Egeono** komercisto de Sirakuzo
* **Emilia**, lia perdita edzino, nune Priorino de Efezo
* **Antifolo de Efezo** kaj **Antifolo de Sirakuzo**, ĝemeloj, filoj de Egeono kaj Emilia
* **Dromjo de Efezo** kaj **Dromjo de Sirakuzo**, ĝemeloj, servistoj, respektive de po unu Antifolo
* **Adriana**, edzino de Antifolo de Efezo
* **Luciana**, ŝia fratino
* **Luĉjo**, servistino de Adriana, foje miskomprenita kiel Nell (edzino de Dromjo de Efezo)
* **Baltazaro**, komercisto
* **Angelo**, orĵuvelisto
* **Publikulino**
* **Unua komercisto** de Efezo, amiko de Antifolo de Sirakuzo
* **Dua komercisto** de Efezo, al kiu Angelo ŝuldas
* Doktoro **Pinch**
* **Juĝserĝento**, **Ekzekutisto**, **Oficisto**, kaj aliaj **Servistoj**

En Esperanto
------------

* *La Komedio de Eraroj*. (*The Comedy of Errors*.) Tradukis William Auld kaj Asen M. Simeonov. - Glasgow; Sarajevo: Eld. Kardo; ELBiH, 1945. - 88 paĝoj.

Eksteraj ligiloj
----------------

* Kategorio La komedio de eraroj en la Vikimedia Komunejo (Multrimedaj datumoj)



|  |  |
| --- | --- |
| Portala ikono | Portalo pri Literaturo |

* Katalogo de CDELI
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo de Nacia Biblioteko de Esperanto
**Henderson** estas grandurbo de la ŝtato de Nevado en Usono, en Kantono Clark (Nevado) apartenanta al urbaro de Lasvegaso. Ĝi estas ankaŭ universitata urbo. Henderson estis nomita honore al senatano Charles B. Henderson.

Situo de Henderson en la kantono kaj subŝtato

Bazaj informoj
--------------

* Koordinatoj: 36° 02′ N 114° 59′ U﻿ / ﻿36.033 °N, 114.983 °U﻿ / 36.033; -114.983 (mapo)
* Areo: 245 km²
* Loĝantaro: 260 068 (en 2011)
* Supermara alteco: 538 m
* Horzono: UTC-8h (en somero UTC-7h)
* Poŝtkodoj: 89002, 89009, 89011, 89012, 89014-89016, 89044, 89052, 89053, 89074, 89077
* Telefonkodo: 702

Geografio
---------

Henderson situas sur mildaj deklivoj en la sudokcidenta landparto de Usono, en suda parto de la subŝtato, en meza parto de la kantono. Paradise (Nevado) troviĝas 11, Enterprise (Nevado) 16 km.

Historio
--------

Henderson unue aperis en la 1940-aj jaroj, kie oni produktis magnezion, kiu estis tiutempe "miraklometalo" de la 2-a mondmilito. Henderson urbiĝis en 1953. En 1988 granda eksplodoserio okazis en fabriko, kiu kaŭzis eĉ sismojn. mortigante 2 homojn kaj vundante ankaŭ aliajn.

Montoj ĉe Henderson

Klimato
-------

Henderson situas en varma dezerta klimato. La temperaturo averaĝe varias inter 15-25 °C. La varmo kulminas en julio rekorde 47 °C, la malvarmo kulminas en novembro rekorde −16 °C. Jare pluvas po 145 mm, vintre foje neĝas. La pluvo kulminas en februaro kaj malkulminas en majo kaj junio.

Trafiko
-------

El Henderson kuras 4 aŭtovojoj, inter ili al Lasvegaso kaj Colorado. Oni konstruis fervojon por konstrui digon tra Colorado, tiun oni profitas nur la ekskursantoj. La urbego havas flughavenon.

Vidindaĵoj
----------

* muzeo
* botanika ĝardeno pri kaktoj
* artgalerioj

Fontoj
------

* Képes Világatlasz ISBN 963 8475 38 2
* Tiu ĉi artikolo tradukiĝis helpe de WikiTrans, estis prenitaj nur tiuj frazpartoj, kiuj estis sencohavaj el anglalingva Vikipedio
**Cheikh Hadjibou SOUMARÉ** (naskiĝis la 24-an de oktobro 1951 en Dakaro) estas senegala politikisto, kiu okupis la postenon de ĉefministro de Senegalo de la 19a de junio 2007 ĝis la 30a de aprilo 2009, kiam li eksiĝis el sia posteno. Li anstataŭis Macky Sall.

Antaŭ esti nomumita ĉefministro, Soumaré okupis diversajn postenojn en diversaj ministerioj ĝis li okupis la postenon de ministro pri Infrastrukturo en la kabineto de Macky Sall de la 23-a de majo 2001. Tiu registaro estis dissolvita de prezidanto Abdoulaye Wade post la elektoj de la 3-a de junio 2007. Do, Abdoulaye Wade nomumis Soumaré kiel nova estro de registaro. Soumaré formis registaron kun tridek sep ministroj, inkluzive de dek unu virinoj, pli ol la ministrejoj de Macky Sall.

Referencoj
----------

1. 1 2  Liste des Premiers ministres du Sénégal | Gouvernement du Sénégal Arkivigite je 2019-02-26 per la retarkivo Wayback Machine. Alirita: 22 majo 2020
2. 1 2  afrol News - Senegal leader names new PM. Alirita: 22 majo 2020

  

* Kategorio Cheikh Hadjibou Soumaré en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 692254
* GND: 1179724968
* VIAF: 3263155226706984490005
 |
Larĝa panoramo en Huntsville

**Huntsville** estas grandurbo (laŭ la internacia klasifikado) en subŝtato Alabamo, en Distrikto Madison. 

Mapo pri situo de Huntsville

Bazaj informoj
--------------

* Koordinatoj: 34° 43′ N 86° 35′ U﻿ / ﻿34.717 °N, 86.583 °U﻿ / 34.717; -86.583 (mapo)
* Areo: 544 km²
* Loĝantaro: 180.105 (en 2010)
* Supermara alteco: 193 m
* Horzono: UTC-6h (en somero UTC-5h)
* Poŝtkodo: 35801–35816, 35824, 35893-35899
* Telefonkodo: 256, 938

Interna parto de Huntsville

Geografio
---------

Huntsville situas en valo de rivero en la suda parto de Usono, en la norda parto de Alabamo. Pluraj altebenaĵoj kaj montetoj parte ĉirkaŭas la urbegon.

Historio
--------

Veterano John Hunt unua ekloĝis en tiu loko nomata *Twickenham* en 1805. En 1811 ĝi estis deklarita urbo kaj en la sekva jaro la loknomo estis Huntsville. La rapida kresko de Huntsville okazis pro la kotonoj, poste pro la fervojaj kontaktoj. En 1819 Huntsville aranĝis konstitucian kongreson. En 1855 alvenis la unua trajno. Antaŭ la 20-a jarcento la urbo famiĝis pri buterofarado. Dum la 2-a mondmilito la urbo iĝis grava por la armeo. Tiu evoluo baldaŭe ne ĉesis, sed tiam la urbo estis loko de spacvetura industrio.

Ekonomio
--------

En Huntsville la plej grava industria branĉo estas la aerospaco kun armea industrio. La urbego ligiĝis al preparado de spacvojaĝoj. La universitato partoprenas en teknologia evoluo de la urbo.

Klimato
-------

Huntsville havas humidan subtropikan klimaton. La averaĝa temperaturo varias inter 10-22 °C. La varmo kulminas en junio. Inter decembro-februaro foje frostas. Jare pluvas aŭ neĝas po 1460 mm. En ĉiuj monatoj pluvas, sed plej ofte en marto, plej malofte en aŭgusto. Ŝtormoj ofte trafas la urbegon.

Vidindaĵoj
----------

* George C. Marshall Space Flight Center
* preĝejo de Vizito de Maria
* muzeo pri artoj
* botanika ĝardeno

Muzeo pri raketoj

Famuloj
-------

* Michael E. Brown
* Jimmy Wales
* Julia Campbell

Ĝemelurboj
----------

* Tajvano Tajnan, Tajvano

Fontoj
------

* Képes Világatlasz ISBN 963 8475 38 2
* Angla Vikipedio
**Columbia** estas grandurbo en la subŝtato Misurio de Usono apartenanta al distrikto Boone. La urbego estas universitata urbo kaj administrejo de la distrikto.

Situo de Columbia en Misurio

Bazaj informoj
--------------

* Koordinatoj: 38° 57′ N 92° 20′ U﻿ / ﻿38.950 °N, 92.333 °U﻿ / 38.950; -92.333 (mapo)
* Areo: 156 km²
* Loĝantaro: 110.438 (en 2011)
* Supermara alteco: 215 m
* Horzono: UTC-6h (en somero UTC-5h)
* Poŝtkodo: 65201-65203, 65205, 65211, 65212, 65215-65218, 65299
* Telefonkodo: 573

Urbodomo de Columbia

Geografio
---------

Columbia situas sur montetaro en la meza parto de Usono, en la sudorienta parto (iom meze) de Misurio. Sankta Luiso troviĝas 190, Kansasurbo 47 km.

Historio
--------

La plej frue indianoj loĝis en tiu ĉi areo. En 1678 francoj alvenis kaj postulis ĉion el Misurio por Francio. En 1818 oni establis vilaĝon. En 1821 la loĝantoj nomis la setlejon Columbia - populara historia nomo por Usono. La universitato (tiutempa kolegio) estis fondita en 1839. La teatro funkcias ekde 1832. Dum la Usona Enlanda Milito la bataloj ne tuŝis la urbon.

Klimato
-------

Vido al Columbia
Universitato en Columbia
En Columbia la averaĝa temperaturo varias inter 6-18 °C. La varmo kulminas en julio ofte kun ĉ. 40 °C, inter decembro-marto ofte frostas. Jare pluvas (aŭ neĝas) po 1023 mm. En ĉiuj monatoj pluvas, sed plej ofte en majo, plej malofte en januaro.

Servoj
------

La Universitato de Misurio (angle *University of Missouri*; akronime : MU ; mallongigite: Mizzou aŭ Misurio) estas publika universitato en Misurio. La ĉefkampuso de la universitato situas en Columbia ekde sia fondo. La universitato estis fondita en 1839 kaj estas la plej granda en Misurio, kun pli ol 31 401 studentoj en 2021.

Trafiko
-------

El Columbia aŭtoŝoseoj kuras al Sankta Luiso kaj Kansasurbo, ĉefvojoj kuras al Jeffersonurbo kaj al nordo. La urbego havas regionan flughavenon kaj fervojon.

Ĝemelurboj
----------

* Japanio Mattō, Japanio
* Kartvelio Kutaisi, Kartvelio
* Rumanio Sibiu, Rumanio
* Sud-Koreio Sunĉeon, Sud-Koreio

Fontoj
------

* Képes Világatlasz ISBN 963 8475 38 2
* Anglalingva Vikipedio

* Columbia (Misurio) en la Vikimedia Komunejo (Multrimedaj datumoj)
* Kategorio Columbia (Misurio) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 420442
* GND: 4085303-2
* LCCN: n79084407
* VIAF: 156567153
* SUDOC: 196719194
 |
Temas pri... Ĉi tiu artikolo temas pri provinco. Por aliaj signifoj vidu la artikolon Guantanamo.

**Guantanamo** estas la plej orienta provinco de Kubo. Ĝi estis fondita en la jaro 1976 pere de dekreto de la kuba registaro kiu redistribuis la limojn de la antaŭaj ses provincoj formante 14 kaj specialan municipon Isla de la Juventud. La ĉefurbo de la provinco ankaŭ same nomiĝas Guantanamo.

La arkitekturo de Guantánamo kaj ĝia kulturo iom diferencas disde tiuj de la cetero de Kubo. La provinco estas nur je 80 km de Haitio, trans la Paso de los Vientos. Guantánamo havas ankaŭ altan nombron de enmigrantoj kaj posteuloj de Jamaiko, Haitio, Puerto Rico kaj franclingvaj karibianoj, pro kio multaj konstruaĵoj estas kompareblaj al tiuj de la Franca Kvartalo de Nov-Orleano.

Vidaĵo de Baracoa, unu de la plej vizitataj lokoj de la provinco. Fone la Amboso de Baracoa.
La Usona Ŝipbazo ĉe la Golfo de Gvantanamo (hispane: *Base Naval de la Bahía de Guantánamo*, angle: *Guantanamo Bay Naval Base* aŭ *Gitmo*) estas disputita teritorio kaj militbazo kiun Usono luprenas en la insulo Kubo. Ĉi lasta lando konservas la suverenecon super la bazo kaj ĝin konsideras okupaciita teritorio, sed Usono neas meti finon al la luprenado pere de la Kub-usona Traktato de 1903. Por la kuba registaro, la teritorio de la bazo apartenas al la municipo Caimanera, ene de la provinco Guantánamo.

Kvankam eble ne nepre naskita tie, ja Guantanamo estas la bazo por tre populara kuba kanto kun diversaj versioj en kiuj ripetiĝas en rekantaĵo "guajira guantanamera", tio estas *guantanama kamparanino*. Ĝi estas fama internacie ankaŭ en Esperantujo. La plej populara vortumado estas versoj de la plej fama verkisto kaj heroo kuba nome José Martí.

* Kategorio Provinco Guantanamo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 789330
* GND: 1178445747
* LCCN: n81002203
 |
**Palm Bay** estas grandurbo en subŝtato Florido, en distrikto Broward.

Mapo pri situo de Palm Bay

Bazaj informoj
--------------

* Koordinatoj: 27° 59′ 52.52″ N 80° 40′ 12.03″ U﻿ / ﻿27.9979222 °N, 80.6700083 °U﻿ / 27.9979222; -80.6700083 (mapo)
* Areo: 178 km²
* Loĝantaro: 103 190 (en 2010)
* Supermara alteco: 5 m
* Horzono: UTC-5h (en somero UTC-4h)
* Poŝtkodo: 32905-32911
* Telefonkodo: 321

Lernejo en Palm Bay
La maro en Palm Bay

Geografio
---------

Palm Bay situas sur la marborda ebenaĵo laŭ Atlantiko en la sudorienta parto de Usono, en orienta parto de Florido.

Historio
--------

La unuaj loĝantoj alvenis en la 1850-aj jaroj, sed pli frue nature indianoj vivis en la areo. En 1894 la fervojo alvenis portanta prosperon. Tiutempe la loknomo estis *Tillman* ĝis 1920. En la sekvaj jaroj oni fosis kanalojn, kiuj helpis la agrikulturon. En 1926 incendio kaj uragano okazis. En 1987 iu mortpafis 6 homojn kaj vundigis pliajn. En 2008 bruldetruiĝis 37 domoj.

Klimato
-------

Palm Bay havas subtropikan klimaton. La averaĝa temperaturo varias inter 17-28 °C. La varmo kulminas en julio kun rekordo 39 °C. Inter novembro-marto foje frostas. Jare pluvas po 1277 mm. En ĉiuj monatoj pluvas, sed plej ofte en septembro, plej malofte en aprilo.

Vidindaĵoj
----------

* preĝejo de Sankta Jozefo (la plej malnova konstruaĵo)

Vojo antaŭ vendejoj en Palm Bay

Fontoj
------

* Angla Vikipedio
**Orienta Jerusalemo** estas el israela vidpunkto la orienta urboparto de la unuiĝinta Jerusalemo aŭ el palestina vidpunkto – sub la tradicia araba nomo por Jerusalemo *Al-Quds (aŝ-Ŝarif)* **القدس**; laŭvorte: *la Sankta [urbo]* – la ĉefurbo de Palestino.

Geografio
---------

Mapo de Orienta Jerusalemo
- ﻿ Okcidenta Jerusalemo
- ﻿ Orienta Jerusalemo, judaj areoj
- ﻿ Cisjordanio, judaj areoj
- ﻿ Orienta Jerusalemo, arabaj areoj
- ﻿ Cisjordanio, arabaj areoj
 - ﻿ Malnova urbo
**—** Limo de la armistico de 1949  
 **—** Limo de Orienta Jerusalemo  
**—** Limo antaŭ 1967 

Oni nomas Orienta Jerusalemo tiun parton de la urbo, kiu estis en la israela sendependeca milito de 1948 okupita far Jordanio, ĝis Israelo reokupis ĝin dum la sestaga milito de 1967. Ĝi entenas la malnovan urbon de Jerusalemo kaj la oriente situantajn distriktojn inkluzive la faman Olivarba monto. En Orienta Jerusalemo situas kelkaj el la plej sanktaj lokoj de la judeco, kristaneco kaj islamo, tiel la Okcidenta Muro de la templanoj, la Templomonto kun kupolo de la roko kaj la Al-Aksa-moskeo, kaj la tombokirko.

Politiko
--------

La statuso de Orienta Jerusalemo estas tre akra politika temo. Israelo pretendas la tutan Jerusalemon kiel sian ĉefurbon (oficiale aneksita per Kneset-aprobo de la Jerusalema Leĝo) kaj akcentas tiun pretendon per apogo de konstruoj de pliaj setlejoj por israelanoj en la urboparto, loĝita antaŭ 1967 ĉefe de araboj. Por arabaj palestinanoj oni fakte malebligis la pluan konstruadon en la urboparto. Plua premo estas la disigo de Orienta Jerusalemo per 8-metrojn alta barilo kaj ekonomia premo. La Palestina Aŭtonomio pretendas nur la orientan parton de "El Kuds" kiel ĉefurbon de Palestinio.[*mankas fonto*]

Pluaj metodoj por israeligi la urboparton:

* se palestina, ne-israelana loĝanto forlasas la urbon, li/ŝi perdas la statuson pri konstanta loĝanto,
* malfaciligo de moviĝoj, renkontoj de familianoj,[*mankas fonto*]
* aĉeto de loĝejoj en la urbo,
* ĉirkaŭkonstruo de la urbo per judaj setlejoj.

Ekzistas proponoj por igi tutan Jerusalemon al internacia urbo (ankaŭ apogita de la papo)[*mankas fonto*] kaj enkonduki komunan administradon. Aliaj proponas "malferman urbon" aŭ lasus Okcidentan Jerusalemon kun la plendomuro sub israela rego, dum Orienta Jerusalemo kun kupolo de la roko kaj Al-Aksa-moskeo iĝus palestina. Israelo rifuzas ĉiun apartigon de Jerusalemo pro kulturaj, historiaj, religiaj kialoj kaj en la konscio, ke Usono apogas Israelon tiuafere.

Vidu ankaŭ
----------

* israela-palestina konflikto

  

* Kategorio Orienta Jerusalemo en la Vikimedia Komunejo (Multrimedaj datumoj)
* Orienta Jerusalemo en Vikinovaĵoj (Liberaj novaĵoj)



|  |  |
| --- | --- |
| Bibliotekoj | * PeEnEo: 46715
* GND: 4485908-9
* VIAF: 774144783240343651270
* BNF: 131866595
 |
**Guvahati** (en loka lingvo: **গুৱাহাটী**) estas milionurbo, universitata urbo kaj riverborda havenurbo en Barato, en subŝtato Asamo.

Guvahati estas la plej granda urbo en Asamo aparte kaj en la Sep fratinoj regiono de Barato (nordorienta Hindio) ĝenerale. La ĉefurbo de Asamo, Dispur, estas antaŭurbo de Guvahati.

Laŭ la stato de 2020 en la urbo vivis 1 116 267 loĝantoj sur areo de 216 kvadrataj kilometroj, kio rezultigas loĝdenson de 5 168 loĝantoj/km².

Templo en Guvahati
Bazarejo en Guvahati
Vojo en Guvahati
Riverbordo ĉe Guvahati

Bazaj informoj
--------------

* Areo: 216 km²
* Supermara alteco: 55 m
* Loĝantaro: 962 334 (censo de 2011), 1 116 267 (takso de 2020)
* Horzono: UTC +5:30
* Telefonkodo:
* Aŭtokodo: AS-01
* Poŝtkodo:

Geografio
---------

Guvahati situas en nordorienta parto de la lando inter maldekstra bordo de Bramaputro kaj montetoj.

Historio
--------

Guvahati estas unu el la pratempaj urboj de Azio laŭ la supozoj kaj laŭ arkeologiaj trovaĵoj. La urbo longe estis centro de diversaj dinastioj.

Klimato
-------

En Guvahati jare pluvas po 1700 mm, precipe inter aprilo-oktobro. Tiam la temperaturo estas preskaŭ 40 °C, dum la ceteraj monatoj ĝi foje falas al 10 °C.

Ekonomio
--------

En Guvahati la plej grava estas la komercado, transportado kaj servoj. En la urbo naftorafinejo funkcias.

Trafiko
-------

La internacia flughaveno troviĝas je 30 km. La vojaj kaj fervojaj kontaktoj estas bonaj. La haveno funkciis jam en la historiaj jaroj. En la urbo aŭtobuso liveras la pasaĝerojn.

Vidindaĵoj
----------

* diversaj bazarejoj
* riverobordo
* temploj Umananda, Sukresvar, Ugratara, Lonkesvar, Dighesvari, Rudresvar kaj Kamakhia
* amuzparko Accoland
* planetario
* muzeo
* parko pri Nehru
* bestoĝardeno

Simboloj
--------

La Hindia riverdelfeno estas la oficiala animalo de la urbo Guvahati.

Notoj
-----

1. ↑  loĝantaro de Asamio baze de la censo de 2011, jen germane kaj angle
2. ↑  "Gangetic river dolphin to be city animal of Guwahati". The Times of India. 6a de Junio 2016. Alirita la 13an de Novembro 2018.
**Varangal** (varangal; telugue **వరంగల్**) estas metropolo, la ĉefurbo de la samnoma distrikto Warangal, en la subŝtato Telangano en Barato. Ĝi troviĝas en la dekkana ebenaĵo. Warangal situas ĉ. 145 km-ojn nordoriente de la urbego Hajderabado. Warangal estas hodiaŭ komerca kaj industria centro kun universitatoj.

Laŭ la stato de 2011 en la urbo vivis 704 570 loĝantoj sur areo de 197,82 kvadrataj kilometroj, kio rezultigas loĝdenson de 3 562 loĝantoj/km². 

Ruino en Warangal
La distrikto Varangal havas areon de 2 095 km², kaj en 2011 havis iom pli ol 3 200 000 loĝantojn, el kiuj pli ol 800 000 loĝas en la urbo Varangal. Ĉirkaŭ la distrikto Warangal estas la distriktoj Karimnagar (norde); Khammam (oriente kaj sudoriente); Nalgonda (sudokcidente), kaj Medak (okcidente). Varangal estas fama loko por mini la graniton, kaj aĉeti kaj vendi la rizon, kotonon kaj tabakon.

**Vizitindaj lokoj de urbo Warangal**

**La Mil-kolona Templo**: Ĝi estas bona ekzemplo de la arkitekturo kaj skulptarto de la dinasto Kakatiya [kakatija]. Stelforma kaj trisankteja en la stilo de temploj de la dinasto Ĉalukja, la reĝo Rudra Deva konstruis la templon en 1163.

**La fortikaĵo Warangal**: Konstruita en 13a jarcento KE, la fortikaĵo Warangal estas 2 km de la stacidomo. Ĝi estis detruita de invadintoj, kaj nun videblas nur ruinoj. La fortikaĵo havis plurajn tavolojn da protektado: unu estis kota muro, 6 metrojn alta; alia granita muro. La fortikaĵo ankaŭ famas pro siaj ŝtonpordegoj, 10 metrojn altaj, ĉizitaj de unuopaj ŝtonoj. Ili nomiĝas la Pordegoj al la Gloro.

**La templo Ramappa** (aŭ la templo Ramalingeŝvara): Ĝi estas en vilaĝo Palampet, 70 km de Warangal. Ĝi konstruiĝis en 1213. Ĝi estis unu el la plej bonaj ekzemploj de templa arkitekturo de la dinasto Kakatiya.

**La templo Bhadra Kali**: Ĝi estas supre de monteto inter la monteto Hanmakonda kaj la urbo Warangal. En tiu templo troviĝas statuo de la diino Kali. La templo estas apud la bordo de la rivero "Bhadrakali".

La distrikto Warangal havas multe da aliaj vizitindaĵoj:

* La templo Siddeŝvara (3-a jarcento de nia erao)
* Ĝajna templo (2-mil jara)
* La vilaĝo Pembarti (fama pro siaj latunaĵoj)
* La templo Sri Viranarajana: Ĉalukja-stila templo (ĉ. 1104 de nia erao)
* La lago Pakhal: artefarita en 1213 de nia erao; 30 km² granda
**Arlekeno** aŭ **Arlecchino** en itala, **Arlequin** en franca, kaj **Arlequín** en hispana estas la plej populara de la *zanni* aŭ servista rolulo de la itala *Commedia dell'arte* kaj de ties sekvanto, la "Harlequinade".

*Harlequin*, 1888–1890, Paul CézanneLaŭ PIV estas gaja burleskulo, origine rolulo de la itala komedio, konebla per sia multpeca bunta vesto. Fakte tiu "multpeca bunta vesto" (rigardu bildon de Sand) specialiĝas en vesto kie alternas romboj kaj helaj kaj malhelaj (rigardu pentraĵon de Cézanne) kaj poste blankaj kaj nigraj.

Laŭ PIV "arlekeni" estas diri mallertajn ŝercojn, ridigajn stultaĵojn, memore de la originaj roluloj teatraj.

Laŭ PIV "arlekenaĵo" estas ridinda, intence mallerta diro aŭ ago.

Vidu ankaŭ
----------

* Arlekena koturno
* Karnavalo
* Karnavalo de Arlekeno
* Arlekenanaso
* Pulĉinelo

* Kategorio Arlekeno en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 355856
* GND: 4132521-7
* LCCN: sh85058930
* VIAF: 173746310
* SUDOC: 032123914
* BNF: 12321457p
* NKC: js2018983165
 |
**Tiruvanantapuram** (malajalame തിരുവനന്തപുരം) estas metropolo, kies pli frua nomo ĝis 1991 estis **Trivandrum**. Ĝi estas grava urbo (ankaŭ universitata urbo) en la barata subŝtato Keralo, kies ĉefurbo ĝi estas.

Laŭ la stato de 2011 en la urbo vivis 743 691 loĝantoj sur areo de 214,86 kvadrataj kilometroj, kio rezultigas loĝdenson de 3 461 loĝantoj/km².

Panoramo en Tiruvanantapuram

Bazaj informoj
--------------

* Koordinatoj: 8° 29′ N 76° 55′ O﻿ / ﻿8.483 °N, 76.917 °O﻿ / 8.483; 76.917 (mapo)
* Loĝantaro: 784 223 (2005)
* Areo: 214
* Supermara alteco: 0–10 m
* Horzono: UTC + 5:30
* Poŝtkodo: 695xxx
* Telefonkodo: 471
* Aŭtokodo: KL-01

Geografio
---------

Tiruvanantapuram situas en la suda parto de la lando sur ebenaĵo laŭ la bordo de Araba Maro.

Palaco en Thiruvananthapuram
Vojo en Thiruvananthapuram

Klimato
-------

Tiruvanantapuram troviĝas en tropika klimato kun influo de musono. Jare pluvas 1828 mm. En ĉiuj monatoj pluvas, sed plej ofte inter aprilo-novembro. La averaĝa temperaturo estas 27 °C, kiu varias inter 23-32 °C.

Historio
--------

La loko estis tre longe loĝata, kiel grava komercejo pri spicoj, santaloj kaj eburoj. En 1745 la urbo estis administrejo de la regiono. En 1962 Thiruvananthapuram iĝis la lulilo de la spacprogramo de Barato. Ekde 1995 oni evoluigis elektronikon en apartaj institutoj.

Trafiko
-------

Tiruvanantapuram havas ĉefvojan kaj fervojan kontaktojn kun la regiono kaj havas internacian flughavenon kaj havenon. En la urbo aŭtobusoj kaj rikiŝoj liveras la pasaĝerojn.

Vidindaĵoj
----------

* palaco Kovdiar de 1915
* moskeo Palajam
* templo Padmanabhasvami

Ĝemelurboj
----------

* Usono Galveston, Usono 1994
* Hispanio Barcelono, Katalunio, Hispanio 2009

* Tiruvanantapuram en la Vikimedia Komunejo (Multrimedaj datumoj)
* Kategorio Tiruvanantapuram en la Vikimedia Komunejo (Multrimedaj datumoj)
**Kataka** (**କଟକ**) estas metropolo kaj universitata urbo (ekde 2006) en Barato, en subŝtato Oriso. La loknomo signifas sanskrite: (milit)kampo aŭ fortikaĵo.

Laŭ la stato de 2011 en la urbo vivis 606 007 loĝantoj sur areo de 192,5 kvadrataj kilometroj, kio rezultigas loĝdenson de 3 148 loĝantoj/km².

Templo nomata Utaresvar en Kataka

Geografio
---------

Kataka etendiĝas laŭ rivero komence de la Bengala Golfo. Bhubanesvar troviĝas nur 20 km-ojn.

Historio
--------

Kataka fondiĝis en 989. Ĝi estis regiona ĉefurbo dum 900 jaroj. Ekde 1750 la urbo iĝis grava komerca centro, kiun la britoj akiris en 1803.

Ekonomio
--------

Kataka famas pri alojo, arĝentaj manfaraĵoj kaj pri teksaĵoj. La paperoprodukto estas malpli grava.

Trafiko
-------

Kataka uzas flughavenon de Bhubanesvar. La urbo havas bonajn kontaktojn per vagonaroj kaj aŭtovojoj.

Klimato
-------

Kataka havas tropikan klimaton kun influo de musono. La someroj daŭras de marto ĝis junio, poste musono alvenas ĝis oktobro. Jare pluvas po 1440 mm. En ĉiuj monatoj pluvas, sed plej ofte dum musono. La temperaturo varias inter 18-38 °C.

Vidindaĵoj
----------

* templo nomata Utaresvar
* moskeoj
* parko kun cervoj
* muzeo


|  |  |
| --- | --- |
| Bibliotekoj | * PeEnEo: 375915
* GND: 4313668-0
* LCCN: n81108263
* VIAF: 151282880 130231822, 151282880
* BNF: 135780495
* NKC: ge1018863
 |